***Өзiн-өзiтану сабағының жоспары***

**Мектеп:**Ақмола облысы, Степногорск қаласы, Ақсу кенті

«Ақсу кентінің № 2 орта мектебі» КММ

**Тақырып:** Адам және Отан **Мерзiмі:** 29.04.2019 **Сабақ**: №29

**Құндылық:** Дұрыс әрекет.

**Қасиеттер:** жанашырлық, қамқорлық, жауапкершілік.

**Мұғалiмі:** Омарова Сагдат Бакеновна

**Сынып:** 9 **Оқушылар саны:**12

|  |  |
| --- | --- |
| **Сабақтың мақсаты**: адамның Отан алдындағы риясыз қызметінің маңызы туралы түсінігін кеңейте отырып, Дұрыс әрекет құндылығының мәнін ашу;  **Сабақтың міндеттері:**  – оқушыларға «Отан», «риясыз қызмет», «парыз» ұғымдары туралы түсінік беру;  – Отан алдындағы парызын адал атқаруға баулу;   * жанашырлық, жауапкершілік, қамқорлық қасиеттеріне тәрбиелеу; | ***Ресурстар:****(құралдар, мәлiметтер) АКТ*  *Оқулық, жұмыс дәптері, «Нұрға бөлену» релаксациялық әуені* |
| **Сабақтың барысы:**  **Ұйымдастыру кезеңі.**  5 Т – ережесі:   * 1. Тәртіп.   2. Талап.   3. Тыныштық.   4. Тазалық.   5. Татулық.   **Жағымды көңіл күй** **«Нұрға бөлену».**  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызға болады.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады. Рахмет. | Табиғат суреттелген қиындылар арқылы топқа бөлу. |
| **Үй тапсырмасын тексеру:**  1. Қоғамға шынайы қызмет еткен бір кейіпкер туралы ой толғау.  2. Оқулықта 138 беттегі *Б.Тәжібаевтың* «Туған елім» өлеңін мәнерлеп оқып келу.  **Сұрақтар:**  1. Адамның қоғамға қызмет етуі дегенді қалай түсінесіздер?  2. Адамға Отаны, туған жері неліктен ерекше әсер етеді?  3. Өз туған жеріңе деген сағынышыңды қалай білдірер едің?  4. Отанға өзің қосып жатқан үлесің бар ма? Мысал келтір. |  |
| **Дәйексөз:**  *Қасым Аманжолов*  Бұл даланы анам жаспен суарған,  Бұл далада атам қолға ту алған,  Бұл далаға жылап келіп уанғам,  Бұл далааны көріп алғаш қуанғам,  Бұл далада өскен жанда жоқ арман.  *Дәйексөзді 2-3 оқушыға оқытқызып, дәптерге жазу.*  *Дәйексөздің мағынасын ашу* |  |
| **Әңгімелеу.**  **Бейне көрсетілім. «Қартқожа»**  (Ж.Аймауытовтың «Қартқожа» романынан үзінді).  Туған жердің қадірін туғалы түзге шықпаған елдегі адам қайдан білсін?  Туған жердің қадірін алыс жерге ұзатқан, ұзатқанына әлде талай жыл өткен қыз білмесе, кім білсін?  Туған жердің қымбатын ғылым іздеп, шет жайлап, кітап қарап сарылып, көзінің майын тауысқан, көшенің шаңын көп жұтқан шәкірт білмесе, кім білсін?  Туған жердің артығын , жазатайым іс істеп, күштілерге күш етіп, еріксіз елден айырылған, шеттен дәмі бұйырған, жаттан сыйлау көрмеген ер білмесе кім білсін?  Туған жердің асылын қараңғы үйге қамалып , қара нан мен қара шай жүрегін кесіп жатқанда, қазы, қарта, сары қымыз көзінен бұл-бұл ұшып есіл елін сағынған, бір көруге зар болған тұтқын бімесе, кім білсін?  Туған жердің қадірін әлеуметтік ісіне басын байлап жегілген, кеңседе қағаз кемірген, күйіп-пісіп, көбеп боп, еңбегінің жемісін көрсем-ау деп телмірген, тар көше мен тар үйде бойы бір сергіп көрмеген азамат білмей, кім білсін?  Ыстық қой, шіркін, туған жер! Туған жерге жеткенше, қайтіп дәтің шыдайды? Кім сағынбас өз халқын? Кім сүймесін өз жерін?  Сүймесе сүймес зердесіз, шерсіз жүрек, тілеуі бөлек жетесіз...  **Сұрақтар:**  1. Бейне көріністе туған жердің қадірі қалай сипатталған?  2. Отан алдындағы парыз деген не?  3. Дұрыс әрекет құндылығы деген не?  4. Бейне көріністің мазмұнында Дұрыс әрекет құндылығының қандай қасиеттері көрініс тапқан?  5.Туған еліңе жанашырлық, қамқорлық көрсеткен кезің болды ма? Мысал келтір. | [**Мой фильм Карткожа.wmv**](file:///C:\Users\045\AppData\Local\Temp\Temp1_от%20Куралай.zip\Мой%20фильм%20Карткожа.wmv)  **Жүсіпбек Аймауытов** ([1889](https://kk.wikipedia.org/wiki/1889)—[1931](https://kk.wikipedia.org/wiki/1931)) — қазақтың көрнекті [жазушысы](https://kk.wikipedia.org/wiki/%D0%96%D0%B0%D0%B7%D1%83%D1%88%D1%8B), драматург, публицист, қазақ әдебиетін қалыптастырушылардың бірі.  <https://kk.bookmate.com/books/qjPZsMVH> |
| **Шығармашылық іс-әрекет, топпен жұмыс**. (12 минут)  1- топ. «Мейірімділік», Отанының патриот жастары қандай?  2- топ. «Қайырымдылық», Отан туралы мақал-мәтелдер жазу, мағынасын түсіндіру. Отан туралы өлең шығару.  3- топ: «Қамқорлық», Сүйішпеншілікке толы Қазақстан! | Смайликтер арқылы топтар бір –бірінің жұмыстарын бағалау |
| **Топпен ән айту**  **«Көк тудың желбірегені»**  *Әні: Ермұрат Зейіпхан.*  Сөзі:  *Алмас Ахметбекұлы*  Көктудың желбірегені —  Қазақтың асқақ беделі.  Махаббат, қайрат екеулеп,  шымырлатқаны денені.  Көктудың желбірегені —  жаныма қуат береді.  Таласқа түссе жан мен ту  жан емес, маған керегі-  Көктудың желбірегені.  Көктудың желбірегені-  елдіктің асқақ өлеңі,  әржаққа тартпай, Қазағым,  бір сөзге жинал дегені.  Көк тудың желбірегені —  бақыттың елжірегені,  қиырда қалған Қазақтың  Азат отанға жете алмай  көзінің мөлдірегені. |  |
| **Үй тапсырмасы.**  1. Оқулықтағы 29-сабақтың №1 тапсырмасын дәптерге орындап келу.  2. Оқулықтың 141-бетіндегі Ш.Мұқашева, Г.Нүсіпбекова жазған Отан туралы мәтінді оқып келу. |  |
| **Сабақтың қорытынды сәті.**  Баяу музыка қойылады.  **«Тыныс алуға зейін қою»**  Сіздерден аяқ-қолыңызды айқастырмай, түзу отыруыңызды өтінемін. Біз қазір тыныс алу жаттығуын жасаймыз. Тыныс алуға зейін қойған кезде, біздің ақылымыз дем алады. Ауаны ішке жұту кезінде тыныштық пен қуаныш қабылдаймыз. Демді сыртқа шығарған кезде өзіміздегі мазасыздықтарды сыртқа шығарамыз. Кәне, дайындалайық, балалар. Көзімізді жұмамыз…, арқамызды тіктейміз…, қолдарыңды тізеге қоюға болады… **Д е м   а л….. ш ы ғ а р…** (жаймен 9-10 рет) **немесе 1………………2** Сабағымыз аяқталды. Бүгінгі сабақ туралы өз пікірлеріңізді, сабақтан алған әсерлеріңізді «Тілек терегіне» жазып кетулеріңізге болады. | [..\Музыка\нежность.mp4](file:///C:\Users\045\AppData\Local\Temp\Музыка\нежность.mp4) |